סר **מייקל אדוארד פיילין**, KCMG CBE FRGS (באנגלית: **Michael Edward Palin**; נולד ב-5 במאי 1943 בשפילד, אנגליה) הוא קומיקאי, שחקן, סופר ומגיש טלוויזיה אנגלי. מייקל פיילין נודע בעיקר בזכות הופעותיו כחלק מחבורת מונטי פייתון וכן בזכות סרטי המסעות הדוקומנטריים בהם השתתף.

קריירה מוקדמת
-------------

מייקל פיילין למד לתואר בספרות באוניברסיטת אוקספורד. במהלך לימודיו באוניברסיטה הכיר את טרי ג'ונס וביחד כתבו מספר מערכונים לתוכניות טלוויזיה של ה-BBC. פיילין הכיר שני חברי מונטי פייתון נוספים באוניברסיטה, ג'ון קליז ואריק איידל, איתם עבד על מספר פרויקטים קומיים. בעקבות חברויות אלו מתקופת האוניברסיטה פנה קליז לפיילין בהצעה לעבוד על מופע קומי חדש וגדול במסגרת ה-BBC, מה שעתיד היה להפוך לסדרה "הקרקס המעופף של מונטי פייתון".

פיילין נישא להלן גיבינס ב-1966 ולזוג שלושה ילדים ושני נכדים. בנו ויליאם, השתתף כשהיה תינוק בסרט מונטי פייתון והגביע הקדוש בתור "סר לא מופיע בסרט הזה".

מונטי פייתון
------------

מייקל פיילין נודע בעיקר כאחד השחקנים והכותבים של חבורת מונטי פייתון. במסגרת הקבוצה הוא השתתף בכל סרטיה, ובמערכונים רבים של הקרקס המעופף שאת חלקם גם כתב.

פיילין השתתף במערכונים רבים יחד עם ג'ון קליז בהם דמות אחת הייתה רציונלית ועצבנית והיא הודגשה על ידי דמות נוספת, רגועה וחסרת רציונל. דוגמאות לכך הן מערכון 'התוכי המת', מערכון 'חנות הגבינות', 'ויכוח ה-5 דקות' ועוד. מערכונים רבים נכתבו על ידי פיילין, חלקם נכתבו ביחד עם טרי ג'ונס, ביניהם 'שיר חוטב העצים' ו'האינקוויזיציה הספרדית'. פיילין שיחק כמה דמויות קבועות בסדרה כאשר הידועה שביניהן היא האיש האומר לפני פתיח התוכנית "It's" ונודע בתור "It's' man'".

בסרטי מונטי פייתון פיילין שיחק דמויות שונות ביניהן פונטיוס פילטוס, הנציב הרומי ביהודה, בסרט "בריאן כוכב עליון", דמותו של סר גלהאד וכן מנהיג "האבירים שאומרים ני" בסרט "מונטי פייתון והגביע הקדוש".

הופעות נוספות
-------------

ב-1966 הופיע פיילין בתפקיד זעיר של אדם הנראה לרגע במועדון לילה לונדוני בסרטו של מיכלאנג'לו אנטוניוני "יצרים". מייקל פיילין שיחק בכמה סרטים בבימויו של פייתון אחר, טרי גיליאם: "שודדי הזמן", "ג'ברווקי" ו"ברזיל". בחלקם גם שיחקו חברי מונטי פייתון אחרים. ב-1988 שיחק פיילין בסרט "דג ושמו וונדה" יחד עם ג'ון קליז וג'יימי לי קרטיס.

משנות ה-90 פיילין יצר מספר סרטי תעודה (בין היתר על וילהלם המרסהיי ואנרי מאטיס) וסרטי מסעות במקומות שונים בעולם. כמו כן הוא השתתף בתוכנית מטיילים - הראשונה שבהם סדרת הטלוויזיה מסביב לעולם בשמונים יום עם מייקל פיילין - וביקר במקומות רבים בעולם. בעקבותיהם גם פרסם כמה ספרי מטיילים מצליחים (כגון "סהרה" שנועד ללוות סדרת טלוויזיה של ה-BBC).

ב-29 בנובמבר 2002, ביצע את "שיר חוטב העצים" ("The Lumberjack Song") בקונצרט לזכר ג'ורג' האריסון עם כמה מחבורת מונטי פייתון וטום הנקס.

בשנת 2016 שיחק בסרט הפשע "הולופוינט" לצידם של איאן מקשיין, לין קולינס, וג'ון לגוויזאמו. בשנת 2017 שיחק בסאטירה הפוליטית "סטלין מת!".

אקטיביזם
--------

במאי 2009 ביקר פיילין בפסטיבל הספרות הפלסטיני השני בירושלים. שוטרי מג"ב חמושים נכנסו לאולם והודיעו על ביטולו, אך הוא רק הועבר למקום אחר. בתגובה אמר פיילין: "זאת דוגמה לכך שהעט חזק מהחרב ... הצלחנו לומר את מה שרצינו לומר. זאת הוכחה לכך שכוח התרבות גדול יותר מתרבות הכוח".

ביולי 2010 פיילין הודיע על תמיכתו באנשי שבט הקונדה (אנ') בהודו, שהתנגדו להקמת מכרה תעשייתי בשטחם. הוא אמר: "הייתי בהרי ניאמגירי באודישה, מקום מגוריהם של שבט הקונדה, וראיתי את כמויות הכסף, הכוח והמשאבים המושקעים במטרה לנשל את אנשי השבט מאדמתם, בה חיו במשך אלפי שנים. אנשי השבט פשוט רוצים להמשיך להתגורר בכפרים שבהם חיו אבותיהם."

ב-2011 תמך פיילין בקמפיין בריטי להוזלת תעריפי התחבורה הציבורית.

מייקל פיילין הוא עמית החברה הגאוגרפית המלכותית (FRGS) ובשנים 2012–2015 כיהן כנשיא החברה.

ביולי 2015 חתם על מכתב פתוח הקורא "לחזק את ה-BBC במרכז החיים הבריטיים", כתגובה להצעות הממשלה לצמצם את פעילות התאגיד.

מייקל פיילין מחזיק מאז שנת 2000 בתואר 'מפקד' במסדר האימפריה הבריטית (CBE). ב-2019 הוענק לו תואר 'אביר מפקד' במסדר מיכאל הקדוש וג'ורג' הקדוש (KCMG).

קישורים חיצוניים
----------------

ויקישיתוף מדיה וקבצים בנושא **מייקל פיילין** בוויקישיתוף
* 

* אתר האינטרנט הרשמי של מייקל פיילין (באנגלית)
* מייקל פיילין, ברשת החברתית פייסבוק

* מייקל פיילין, ברשת החברתית אינסטגרם

* מייקל פיילין, סרטונים בערוץ היוטיוב

* מייקל פיילין, ברשת החברתית Goodreads

* מייקל פיילין, במסד הנתונים הקולנועיים IMDb (באנגלית)

* מייקל פיילין, באתר AllMovie (באנגלית)

* מייקל פיילין, באתר Rotten Tomatoes (באנגלית)

* מייקל פיילין, במסד הנתונים הקולנועיים KinoPoisk (ברוסית)

* מייקל פיילין, באתר MusicBrainz (באנגלית)

* מייקל פיילין, באתר Discogs (באנגלית)

* מייקל פיילין, באתר Songkick (באנגלית)
* מייקל פאלין, דף שער בספרייה הלאומית
* אריאלה בנקיר, מייקל פאלין חולק כבוד להומור של פיטר סלרס, באתר הארץ, 24 ביוני 2010
* עידו רוזן, סרט חדש למונטי פייתון - ריאיון עם טרי ג'ונס ומייקל פיילין בבכורת "סיפורו של שקרן", ישראל היום, 25.1.13
* יונתן גת, ועכשיו למשהו שונה לגמרי: מייקל פיילין ממונטי פייתון חוגג 80 בראיון פרוע, באתר ישראל היום, 22 בפברואר 2024

הערות שוליים
------------

1. ↑  מיה סלע, עכבר העיר, יוצא מונטי פייתון, מייקל פאלין, בפסטיבל הסופרים הפלסטיני: "העט חזקה מהחרב", באתר הארץ, 27 במאי 2009

| **מונטי פייתון** |
| --- |
| אריק איידל • טרי ג'ונס ‏(1942-2020)‏ • טרי גיליאם • מייקל פיילין • גרהאם צ'אפמן ‏(1941-1989)‏ • ג'ון קליז |
| טלוויזיה | הקרקס המעופף ‏(1969-1974)‏ • מערכונים עיקריים • המזלג המלוכלך ‏(1969)‏ • התוכי המת ‏(1969)‏ • המשרד להליכות מטופשות ‏(1970)‏ • שיר חוטב העצים ‏(1969)‏ |
| קולנוע | ועכשיו למשהו שונה לגמרי ‏(1971)‏ • הגביע הקדוש ‏(1975)‏ • בריאן כוכב עליון ‏(1979)‏ • הופעה חיה בהוליווד בוול ‏(1982)‏ • טעם החיים ‏(1983)‏ |
| שונות | שירים • ספאמלוט ‏(2004)‏ • דמויות • מחוות |

| זוכי פרס באפט"א לשחקן הטוב ביותר בתפקיד משנה |
| --- |
| 

|  |
| --- |
| איאן הולם (1968) • לורנס אוליבייה (1969) • קולין ולנד (1970) (אנ') • אדוארד פוקס (1971) • בן ג'ונסון (1972) • ארתור לואו (1973) • ג'ון גילגוד (1974) • פרד אסטר (1975) • בראד דוריף (1976) • אדוארד פוקס (1977) • ג'ון הרט (1978) • רוברט דובאל (1979) • לא חולק הפרס (1980) • איאן הולם (1981) • ג'ק ניקולסון (1982) • דנהולם אליוט (1983) • דנהולם אליוט (1984) • דנהולם אליוט (1985) • ריי מקאנאלי (1986) • דניאל אוטיי (1987) • מייקל פיילין (1988) • ריי מקאנאלי (1989) • סלבטורה קאשו (1990) • אלן ריקמן (1991) • ג'ין הקמן (1992) • רייף פיינס (1993) • סמואל ל. ג'קסון (1994) • טים רות' (1995) • פול סקופילד (1996) • טום וילקינסון (1997) • ג'פרי ראש (1998) • ג'וד לאו (1999) • בניסיו דל טורו (2000) • ג'ים ברודבנט (2001) • כריסטופר ווקן (2002) • ביל ניי (2003) • קלייב אוון (2004) • ג'ייק ג'ילנהול (2005) • אלן ארקין (2006) • חאווייר ברדם (2007) • הית' לדג'ר (2008) • כריסטוף ואלץ (2009) • ג'פרי ראש (2010) • כריסטופר פלאמר (2011) • כריסטוף ואלץ (2012) • ברקהאד עבדי (2013) • ג'יי קיי סימונס (2014) • מארק ריילנס (2015) • דב פאטל (2016) • סם רוקוול (2017) • מהרשלה עלי (2018) • בראד פיט (2019) • דניאל קלויה (2020) • טרוי קוטסור (2021) • בארי קיוגאן (2022) |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007429773805171
* BNE: XX1538049
* BnF: cb124510294 (data)
* CiNii: DA0533520X
* GND: 120113562
* ISNI: 0000 0001 0893 2011
* LCCN: n80081800
* MusicBrainz: 0df4a9ac-c8d3-445b-9a82-993a9a4c269a
* NDL: 00472688
* NKC: xx0000043
* NLA: 36250666
* NLG: 84057
* NLK: KAC201863584
* NLP: a0000001865673
* NTA: 070422958
* SELIBR: 331785
* SUDOC: 033665907
* Trove: 1236824
* VIAF: 44394038
* WorldCat: lccn-n80081800

 |